สวัสดีค่ะ รบกวนสอบถามเรื่องประจำเดือนขาด เพื่อหาวิธีการจัดการต่อไปค่ะเป็นคนประจำเดือนมาไม่สม่ำเสมอ รอบเดือนอยู่ที่29 - 46วันประจำเดือนมาครั้งสุดท้ายคือ วันที่4มิถุนายนมีเพศสัมพันธ์ไม่ป้องกัน วันที่22มิถุนายนตรวจฉี่2ครั้ง วันที่6มิถุนายน และ12มิถุนายน ไม่พบการตั้งครรภ์ ปัจจุบันประจำเดือนยังไม่มาค่ะมีอาการผิดปกติระหว่างรอรอบเดือนคือช่วงแรกมีอาการจมูกไวไม่เคยเป็นมีอาการท้องอืด ผายลมบ่อยกว่าปกติ(อันนี้ไม่มั่นใจว่าเกี่ยวไหม)ช่วงสองอาทิตย์ก่อนมีอาการปวดท้องหน่วงๆจี๊ดด้านซ้ายและสิวเห่อขึ้นบริเวณคางรู้สึกเหมือนมีตกขาวตลอดปัจจุบันมีอาการปวดท้องน้อยเมื่อวานและวันนี้และอาการเหมือนมีน้ำไหลยังอยู่ค่ะไม่ทราบว่าควรทำอย่างไรต่อไปค่ะต้องซื้อที่ตรวจครรภ์มาตรวจอีกรอบหรือไม่หรือรออีกกี่วัน และเข้าพบแพทย์ขอบค่ะ
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำหลายใบในรังไข่สาเหตุส่วนใหญ่เกิดจากการตั้งครรภ์ค่ะ ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจปัสสาวะซ้ำหรือตรวจเลือดเพื่อดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าค่ะอาการอื่นๆดังกล่าวมา ไม่ได้จำเพาะเจาะจงต่อการตั้งครรภ์ แนะนำให้ยืนยันการตั้งครรภ์ด้วยวิธีดังกล่าวไปสังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์